Diari Oficial de la Generalitat Valenciana


Sumari del DOGV 8227, del 05-02-2018 (2018/586)

RESOLUCIÓ de 17 de gener de 2018, de la Presidència de la Generalitat, per la qual es revoca l'autorització per a l'exercici del lloc de tresoreria de l'Ajuntament de Burjassot per personal funcionari de la corporació degudament qualificat i s'aprova el manteniment del lloc de tresoreria de l'Ajuntament de Burjassot com a reservat a personal funcionari d'administració local amb habilitació de caràcter nacional, pertanyent a la subescala d'intervenció-tresoreria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8227

Data del DOGV
:   05-02-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/586


Data del document
:   17-01-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 17 de gener de 2018, de la Presidència de la Generalitat, per la qual es revoca l'autorització per a l'exercici del lloc de tresoreria de l'Ajuntament de Burjassot per personal funcionari de la corporació degudament qualificat i s'aprova el manteniment del lloc de tresoreria de l'Ajuntament de Burjassot com a reservat a personal funcionari d'administració local amb habilitació de caràcter nacional, pertanyent a la subescala d'intervenció-tresoreria. [2018/586]  
Per l'Ordre de 9 d'abril de 2001, de la conselleria de Justícia i Administracions Públiques (DOGV 4000, 16.05.2001), es va autoritzar l'exercici del lloc de tresoreria de l'Ajuntament de Burjassot per personal funcionarial de la corporació degudament qualificat.  
L'Ajuntament de Burjassot va acordar, en la sessió plenària de data 26 de setembre de 2017, renunciar expressament a la dispensa que en el seu moment va autoritzar la Conselleria de Justícia i Administracions Públiques. Aquesta renúncia comporta la revocació de l'autorització concedida perquè el lloc de tresoreria de l'Ajuntament quede reservat a personal funcionari d'administració local amb habilitació de caràcter nacional pertanyent a la subescala d'intervenció-tresoreria, i el manteniment de la classificació del lloc de tresoreria de l'Ajuntament de Burjassot com a reservat a personal funcionari d'administració local amb habilitació de caràcter nacional, pertanyent a la subescala d'intervenció-tresoreria.  
Consta en l'expedient el certificat de la secretaria de l'Ajuntament de Burjassot, segons el qual s'ha efectuat el tràmit d'audiència al personal interessat, i el resultat d'aquest tràmit.  
Vistos els antecedents indicats i en virtut del que disposen els articles 164.1, 168 i 170 de la Llei 8/2010, de 23 de juny, de la Generalitat, de règim local de la Comunitat Valenciana; els articles 2 i 8 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat (DOGV 7722, 17.02.2016), resolc:   
  
  
Primer  
Revocar l'autorització per a l'exercici del lloc de tresoreria de l'Ajuntament de Burjassot per personal funcionari de la corporació degudament qualificat, atorgada per l'Ordre de 9 d'abril de 2001, de la Conselleria de Justícia i Administracions Públiques.  
  
Segon  
Mantindre la classificació del lloc de tresoreria de l'Ajuntament de Burjassot com a reservat a personal funcionari de l'administració local amb habilitació de caràcter nacional pertanyent a la subescala d'intervenció-tresoreria.  
  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques; cal tindre en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una administració pública, no es pot interposar un recurs en via administrativa, i això sense perjuí de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que hi estimen oportuna.  
  
València, 17 de gener de 2018.- El president, p. d. (R 12.02.2016; DOGV 7722, 17.02.2016), el secretari autonòmic de Presidència: Andreu Ferrer Bautista.